laion/Wikipedia-Exotic huggingface dataset:
নুনগড়া

  নুনগড়া, নুনর বড়া, নুনের পিঠা নামেও পরিচিত, হচ্ছে পেঁয়াজ, আদা এবং হলুদ দিয়ে তৈরি একটি সুস্বাদু চালের গুঁড়ার নাস্তা যা এটিকে সোনালি বর্ণ দিয়েছে। এটি বাংলাদেশে নুনিয়া পিঠা নামেও পরিচিত। এটি সিলেটের একটি ঐতিহ্যবাহী ও জনপ্রিয় পিঠা। এটি চায়ের সাথে নাস্তা হিসেবে খাওয়া হয় যা ঈদের সময় খুবই জনপ্রিয়। পেঁয়াজ, আদা, লবণ, হলুদ, পাঁচ পুরান (ঐচ্ছিক), চালের গুঁড়ো, ময়দা, কুচি করা ধনে (ঐচ্ছিক) এবং পানি। প্রথমে এটি একটি বড় পাত্রে পানি ফুটাতে হয়। তারপর মিশ্রিত উপাদানগুলি (পেঁয়াজ, আদা, রসুন) ফুটন্ত জলে কিছু লবণ এবং হলুদ গুঁড়ো দিয়ে মেশাতে হয়। শেষে পাঁচপুরন বাটা দিতে হয় যা মুখরোচক স্বাদ এবং গন্ধ আনে। তবে এই উপাদানটি ঐচ্ছিক। রান্নার মাধ্যমে একটি নরম তুলতুলে কাই তৈরি করতে ময়দা, চালের গুঁড়া এবং/অথবা চালের মিশ্রণ যোগ করতে হয়। কাই সম্পূর্ণরূপে সিদ্ধ হয়ে গেলে, সেগুলিকে পাত্র থেকে বের করে ঠান্ডা হতে দেওয়া হয়। ময়দার ছোট ছোট বল তৈরি করতে এগুলো ব্যবহার করা হয়। তারপর ময়দার বল নিয়ে রুটি বানানোর জন্য বেলা হয়। রুটি টুকরো টুকরো করে কেটে চাহিদা মাফিক নুনর বরা আকৃতির করা হয়। পরে ডুবো তেলে ভাজলেই তৈরি হয় এই পিঠা। নুনগড়া না ভেজে পরবর্তী ব্যবহারের জন্যও সংরক্ষণ করে রাখা যায়। পিঠা বাংলাদেশী রন্ধনশৈলী "Sweet and Savoury Snacks Enjoyed in a Bengali Household"। desiblitz.com। ২৮ নভেম্বর ২০১৮। সংগ্রহের তারিখ ২৫ এপ্রিল ২০২০।  রেসিপি: সিলেটের নুনগড়া পিঠা। বাংলাদেশ প্রতিদিন। ১৮ আগস্ট ২০১৬। সংগ্রহের তারিখ ২৫ এপ্রিল ২০২০।  নুনগড়া পিঠা তৈরি করবেন যেভাবে। jagonews24.com। ১ ডিসেম্বর ২০১৯। সংগ্রহের তারিখ ২৫ এপ্রিল ২০২০।  সিলেটে পিঠা উৎসব। Independent Television LTD। ১ ডিসেম্বর ২০১৯। ২৬ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২৫ এপ্রিল ২০২০।  "'হান্দেশ' ও 'নুনগড়া'র স্বাদে ঈদ আনন্দ"। দৈনিক সমকাল। ১৬ এপ্রিল ২০২০। ২৬ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২৭ জুলাই ২০১৪।  "Nunor Bora"। Afelia's Kitchen। ১৬ আগস্ট ২০১৬। সংগ্রহের তারিখ ২৫ এপ্রিল ২০২০।  সিলেটের ঐতিহ্যবাহী 'নুনগড়া পিঠা। www.odhikar.news। ২ ডিসেম্বর ২০১৯। সংগ্রহের তারিখ ২৫ এপ্রিল ২০২০।  সিলেটের নুনের পিঠা। দৈনিক প্রথম আলো। ৮ ফেব্রুয়ারি ২০১৯। সংগ্রহের তারিখ ২৫ এপ্রিল ২০২০।  "Homemade Recipe Collection"। www.findglocal.com। সংগ্রহের তারিখ ২৫ এপ্রিল ২০২০।
বাংলাদেশ রেলওয়ের অঞ্চলসমূহ

বাংলাদেশ রেলওয়ের পরিচালনা অঞ্চল দুইটি অংশে ভাগ করা হয়েছে, একটি অংশ যমুনা নদীর পূর্ব পাশে পূর্বাঞ্চল রেলওয়ে এবং অপরটি যমুনা নদীর পশ্চিম পাশে পশ্চিমাঞ্চল রেলওয়ে। পূর্ব পাশের অংশের দৈর্ঘ্য ১,২৭৯ কিলোমিটার এবং পশ্চিম পাশের অংশের দৈর্ঘ্য ১,৪২৭ কিলোমিটার। পূর্বাঞ্চল রেলওয়ে বাংলাদেশ রেলওয়ে পরিচালিত একটি রেলওয়ে অঞ্চল। বাংলাদেশের ঢাকা বিভাগ, ময়মনসিংহ বিভাগ, সিলেট বিভাগ ও চট্টগ্রাম বিভাগ নিয়ে এই অঞ্চলটি গঠিত। পূর্বাচল রেলওয়ের প্রধান কার্যালয় চট্টগ্রামে অবস্থিত। পূর্বাঞ্চল রেলওেয়ের অধীনে দুইটি বিভাগ রয়েছে। যথা: চট্টগ্রাম বিভাগ ঢাকা বিভাগ পশ্চিমাঞ্চল রেলওয়ে বাংলাদেশ রেলওয়ে পরিচালিত একটি রেলওয়ে অঞ্চল। বাংলাদেশের রংপুর বিভাগ, রাজশাহী বিভাগ, ফরিদপুর বিভাগ ও খুলনা বিভাগ নিয়ে এই অঞ্চলটি গঠিত। পশ্চিমাঞ্চল রেলওয়ের প্রধান কার্যালয় রাজশাহীতে অবস্থিত। পশ্চিমাঞ্চল রেলওয়ের অধীনে দুইটি বিভাগ রয়েছে। যথা: পাকশী বিভাগ লালমনিরহাট বিভাগ "রাজশাহীতে প্রথমবারের মত রেল দিবস পালিত"। dailysunshine.com.bd। ২০২০-১১-১৫। ২০২২-০১-২৬ তারিখে মূল থেকে আর্কাইভ করা। সংগ্রহের তারিখ ২০২২-০১-২৬।  "৪টি অঞ্চল ও ৮ বিভাগে উন্নীত হচ্ছে রেল"। দৈনিক ইনকিলাব। সংগ্রহের তারিখ ২০২২-০১-২৬।  "চার অঞ্চলে ভাগ হচ্ছে বাংলাদেশ রেলওয়ে"। banglanews24.com। ২০১৭-০২-১৩। সংগ্রহের তারিখ ২০২২-০১-২৬।
পূর্বাঞ্চল রেলওয়ে

পূর্বাঞ্চল রেলওয়ে হল বাংলাদেশ রেলওয়ে পরিচালিত একটি রেলওয়ে অঞ্চল। বাংলাদেশে ২,৮০০ কিলোমিটার রেললাইন পরিচালনা করা হয় দুটি অঞ্চলের চারটি বিভাগের মাধ্যমে, এই দুই অঞ্চলের মধ্যে পূর্বাঞ্চল একটি অঞ্চল। বাংলাদেশের ঢাকা বিভাগ, ময়মনসিংহ বিভাগ, সিলেট বিভাগ ও চট্টগ্রাম বিভাগ নিয়ে এই অঞ্চলটি গঠিত। পূর্বাচল রেলওয়ের প্রধান কার্যালয় চট্টগ্রামে অবস্থিত। পূর্বাঞ্চল রেলওেয়ের অধীনে রেলপথের দৈর্ঘ্য ১২৭৯ কিলোমিটার, রেলপথে তিন ধরনের রেললাইন রয়েছে। যথা: ব্রডগেজ, মিটারগেজ ও ডুয়েল গেজ। পূর্বাঞ্চল রেলওেয়ের অধীনে দুইটি বিভাগ রয়েছে। যথা: রেলওয়ে চট্টগ্রাম বিভাগ রেলওয়ে ঢাকা বিভাগ পূর্বাঞ্চল রেলওেয়ের অধীনে যে রেলপথ গুলো পরিচালিত হয়: আখাউড়া-কুলাউড়া-ছাতক রেলপথ কুলাউড়া-শাহবাজপুর রেলপথ হবিগঞ্জ বাজার-শায়েস্তাগঞ্জ-বাল্লা রেলপথ টঙ্গী-ভৈরব-আখাউড়া রেলপথ নরসিংদী-মদনগঞ্জ রেলপথ ময়মনসিংহ-গৌরীপুর-ভৈরব রেলপথ গৌরীপুর-শ্যামগঞ্জ-মোহনগঞ্জ রেলপথ নারায়ণগঞ্জ-বাহাদুরাবাদ ঘাট রেলপথ জামালপুর-বঙ্গবন্ধু সেতু পূর্ব লাইন আখাউড়া-লাকসাম-চট্টগ্রাম রেলপথ আখাউড়া–আগরতলা রেলপথ লাকসাম-নোয়াখালী রেলপথ লাকসাম-চাঁদপুর রেলপথ ফেনী-বিলোনিয়া রেলপথ ষোলশহর-নাজিরহাট রেললাইন চট্টগ্রাম-কক্সবাজার রেলপথ বাংলাদেশ রেলওয়ের অঞ্চলসমূহ "চার অঞ্চলে ভাগ হচ্ছে বাংলাদেশ রেলওয়ে"। banglanews24.com। ১৩ ফেব্রুয়ারি ২০১৭। সংগ্রহের তারিখ ২৬ জানুয়ারি ২০২২।  "রেলওয়ে পূর্বাঞ্চলের বাণিজ্যিক শাখায় কালো বিড়ালের ছায়া"। ইউনিক নিউজ। সংগ্রহের তারিখ ২০২২-০১-২৬।  "রেলওয়ে পূর্বাঞ্চল : ২৬ স্টেশন 'নতুন' রূপ পাচ্ছে"। দৈনিক পূর্বকোণ। ২০২১-০৯-২৮। সংগ্রহের তারিখ ২০২২-০১-২৬।
ইসুফু দায়ো

ইসুফু সেলসাভোঁ দায়ো (ফরাসি: Issoufou Dayo; জন্ম: ৬ আগস্ট ১৯৯১; ইসুফু দায়ো নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে মরক্কী ক্লাব বেরকান এবং বুর্কিনা ফাসো জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন। ২০১১–১২ মৌসুমে, বুর্কিনাবি ক্লাব বোবো দিউলাসোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; বোবো দিউলাসোর হয়ে দুই মৌসুম অতিবাহিত করার পর ২০১৩–১৪ মৌসুমে তিনি কঙ্গোলীয় ক্লাব এতোয়াল ফিলঁতে যোগদান করেছেন। এতোয়াল ফিলঁতে মাত্র এক মৌসুম অতিবাহিত করার পর ভিতার সাথে চুক্তি স্বাক্ষর করেছেন। ২০১৬–১৭ মৌসুমে, তিনি ভিতা হতে মরক্কী ক্লাব বেরকানে যোগদান করেছেন। দায়ো ২০১২ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ৫৭ ম্যাচে ৬টি গোল করেছেন। ইসুফু সেলসাভোঁ দায়ো ১৯৯১ সালের ৬ই আগস্ট তারিখে বুর্কিনা ফাসোর সিলুর বোবো দিউলাসোতে জন্মগ্রহণ করেছেন এবং সেখানেই তার শৈশব অতিবাহিত করেছেন। ২০১২ সালের ১৬ই ডিসেম্বর তারিখে, ২১ বছর, ৪ মাস ও ১০ দিন বয়সে, ডান পায়ে ফুটবল খেলায় পারদর্শী দায়ো টোগোর বিরুদ্ধে অনুষ্ঠিত ২০১৪ আফ্রিকান নেশন্স চ্যাম্পিয়নশিপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি বুর্কিনা ফাসো ১–০ গোলের ব্যবধানে জয়লাভ করেছিল। বুর্কিনা ফাসোর হয়ে অভিষেকের বছরে দায়ো সর্বমোট ১ ম্যাচে অংশগ্রহণ করেছেন। দায়ো ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন। ২৬ জানুয়ারি ২০২২ পর্যন্ত হালনাগাদকৃত। Strack-Zimmermann, Benjamin (১৬ ডিসেম্বর ২০১২)। "Togo vs. Burkina Faso"। National Football Teams। সংগ্রহের তারিখ ১৫ জানুয়ারি ২০২২।  "29 players in Burkina Faso provisional TotalEnergies AFCON squad" [টোটালএনার্জিস এএফসিওএনে বুর্কিনা ফাসোর প্রাথমিক দলে ২৯ খেলোয়াড়]। CAFOnline.com (ইংরেজি ভাষায়)। আফ্রিকান ফুটবল কনফেডারেশন। ২৪ ডিসেম্বর ২০২১। ৮ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০২২।  "Africa Cup of Nations 2021 squads" [২০২১ আফ্রিকা কাপ অব নেশন্সের দল]। BBC Sport (ইংরেজি ভাষায়)। বিবিসি। ৪ জানুয়ারি ২০২২। ৮ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০২২।  "Burkina Faso - Squad Africa Cup 2022 Kamerun" [বুর্কিনা ফাসো - আফ্রিকা কাপ ২০২২ ক্যামেরুন দল]। worldfootball.net (ইংরেজি ভাষায়)। ওয়ার্ল্ডফুটবল। ৩ জানুয়ারি ২০২২। ৩ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০২২।  ওলুদারে, শিনা (৪ জানুয়ারি ২০২২)। "Afcon 2021 squads: Nigeria, Ghana, Cameroon & every official tournament squad list" [এএফসিওএন ২০২১ দল: নাইজেরিয়া, ঘানা, ক্যামেরুন এবং অন্যান্য দেশের চূড়ান্ত দলের তালিকা]। Goal.com (ইংরেজি ভাষায়)। গোল। ৮ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০২২।  সকারওয়েতে ইসুফু দায়ো (ইংরেজি) সকারবেসে ইসুফু দায়ো (ইংরেজি) ট্রান্সফারমার্কেটে ইসুফু দায়ো (ইংরেজি) ওয়ার্ল্ডফুটবল.নেটে ইসুফু দায়ো (ইংরেজি) ইএসপিএন এফসিতে ইসুফু দায়ো (ইংরেজি) ন্যাশনাল-ফুটবল-টিমস.কমে ইসুফু দায়ো (ইংরেজি)
পশ্চিমাঞ্চল রেলওয়ে

পশ্চিমাঞ্চল রেলওয়ে হল বাংলাদেশ রেলওয়ে পরিচালিত একটি রেলওয়ে অঞ্চল। বাংলাদেশে ২,৮০০ কিলোমিটার রেললাইন পরিচালনা করা হয় দুটি অঞ্চলের চারটি বিভাগের মাধ্যমে, এই দুই অঞ্চলের মধ্যে পশ্চিমাঞ্চল একটি অঞ্চল। বাংলাদেশের রংপুর বিভাগ, রাজশাহী বিভাগ, ফরিদপুর বিভাগ ও খুলনা বিভাগ নিয়ে এই অঞ্চলটি গঠিত। পশ্চিমাঞ্চল রেলওয়ের প্রধান কার্যালয় রাজশাহীতে অবস্থিত। পশ্চিমাঞ্চল রেলওয়ের অধীনে রেলপথ রয়েছে ১৪২৭ কিলোমিটার। পশ্চিমাঞ্চল রেলওয়ের অধীনে দুইটি বিভাগ রয়েছে। যথা: রেলওয়ে পাকশী বিভাগ রেলওয়ে লালমনিরহাট বিভাগ পশ্চিমাঞ্চল রেলওয়ের অধীনে চলা রেলপথ গুলো হচ্ছে: চিলাহাটি-পার্বতীপুর-সান্তাহার-দর্শনা লাইন পার্বতীপুর-পঞ্চগড় রেলপথ বুড়িমারী–লালমনিরহাট–পার্বতীপুর রেলপথ সান্তাহার-কাউনিয়া রেলপথ পার্বতীপুর-বারসই লাইন তিস্তা জংশন-কুড়িগ্রাম-চিলমারী লাইন ঈশ্বরদী-সিরাজগঞ্জ লাইন জামতৈল-জয়দেবপুর লাইন মাঝগ্রাম-পাবনা-ঢালারচর লাইন দর্শনা জংশন-খুলনা লাইন আব্দুলপুর-পুরনো মালদহ লাইন পোড়াদহ-কালুখালী-গোয়ালন্দ ঘাট লাইন কালুখালী-গোবরা লাইন রাজবাড়ী-ভাঙ্গা লাইন খুলনা-মোংলা বন্দর রেলপথ। বাংলাদেশ রেলওয়ের অঞ্চলসমূহ "চার অঞ্চলে ভাগ হচ্ছে বাংলাদেশ রেলওয়ে"। banglanews24.com। ১৩ ফেব্রুয়ারি ২০১৭। সংগ্রহের তারিখ ২৬ জানুয়ারি ২০২২।  "পশ্চিমাঞ্চল রেলওয়ের ২৬টি 'মডেল স্টেশন' করার পরিকল্পনা"। নয়া দিগন্ত। সংগ্রহের তারিখ ২০২২-০১-২৬।  "পরিত্যক্ত লোহা বেচে পশ্চিমাঞ্চল রেলওয়ের আয় সাড়ে ৩২ কোটি"। দৈনিক পঞ্চগড়। সংগ্রহের তারিখ ২০২২-০১-২৬।  "পশ্চিমাঞ্চল রেলে কর্মবিরতি ঘোষণার দেড়ঘণ্টা পর স্থগিত"। jagonews24.com। সংগ্রহের তারিখ ২০২২-০১-২৬।
চৌধুরাণী ফাতেহিয়া ফাযিল মাদ্রাসা

চৌধুরাণী ফাতেহিয়া ফাযিল মাদ্রাসা রংপুর বিভাগের রংপুর জেলার পীরগাছা উপজেলার পীরগাছা ইউনিয়নের একটি ফাযিল মাদ্রাসা। মাদরাসাটি ১৯৩৫ সালে ফোরকানিয়া মাদ্রাসা হিসাবে ঐতিহাসিক দেবী চৌধুরানী এলাকায় প্রথমে চালু হয়। একদা ফুরফুরার পীর ফাতেহ আলী ওয়ায়েসী উক্ত মাদ্রাসার সূচনা লগ্নে আগমন করেন। তার ভক্ত সাবের উদ্দিন বসুনিয়া, আজিজুল হক চৌধুরী, মোহাম্মদ আলী খলিফা, আনিসুল হক মাস্টারসহ চেীধুরাণী গ্রামের কিছু ব্যক্তি এ ফাযিল মাদ্রাসাটির নাম পীর ফতেহ আলীর নামে নামকরণ করেন। মাদ্রাসাটি ১৯৫৭ সালে দাখিল, ১৯৬৩ সালে আলিম এবং ১৯৬৯ সালে ফাযিল খোলার অনুমতি পায়। মাদ্রাসাটি ফাযিল পর্যন্ত এমপিওভুক্ত। মাদরাসাটি র প্রায় ১.৬৭ একর জমির উপর স্থাপিত। মাদরাসার ১৯.৯০ একর জমি বাইরে আবাদি হিসাবে আছে। মাদরাসাটিতে ২টি ভবন আছে- প্রশাসনিক ভবন-১টি। একাডেমিক ভবন-১টি। বিজ্ঞানাগার-১টি কম্পিউটার ল্যাব-১টি পাঠাগার- ১টি ছাত্রের জন্য সাদা পায়জামা, পাঞ্জাবি, টুপি ও জুতা এবং মেয়েদের কালো বোরখা ও সাদা ওড়না। আইডি কার্ড সঙ্গে থাকা বাধ্যতামূলক। মাদাসার অনেক ছাত্র-ছাত্রী স্থানীয় পর্যায়ে রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়েছে। প্রতিবছর মাদরাসাটি বোর্ড ও বিশ্ববিদ্যালয়ের পরীক্ষায় কৃতিত্বের স্বাক্ষর রাখে। ২০২০ সালে জেডেসিতে ১০০%, দাখিলে প্রায় ৯২% এবং আলিমে ১০০% পাশ করে। ফাযিল মাদ্রাসা, চৌধুরাণী ফাতেহিয়া। "চৌধুরাণী ফাতেহিয়া ফাযিল মাদ্রাসা"। পীরগাছা উপজেলা। ২৬ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২৬ জানুয়ারি ২০২২।  ফাজিল ডিগ্রি মাদ্রাসা, চৌধুরানী ফাতেহিয়া (২৬ জানুয়ারি ২০২২)। "রংপুর জেলার ওয়েব সাইট"। রংপুর জেলার ওয়েব সাইট। ২৬ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২৬ জানুয়ারি ২০২২।  "নসব নামা ও শাজরা"। ফুরফুরা শরীফ (ইংরেজি ভাষায়)। সংগ্রহের তারিখ ২০২২-০১-২৬। [স্থায়ীভাবে অকার্যকর সংযোগ] "স্বাধীনতা সংগ্রামী হযরত মাওলানা শাহ আবু বকর সিদ্দিকী (রহ.) এর জীবনী (ফুরফুরা দরবার শরীফ) | ইসলামী ছাত্রসেনা"। সংগ্রহের তারিখ ২০২২-০১-২৬।  "ঐতিহাসিক ফুরফুরা দরবার শরীফের ২দিনব্যাপী ২৩ তম বার্ষিক ওয়াজ মাহফিল শুরু"। বিডি বুলেটিন (ইংরেজি ভাষায়)। ২০১৯-১২-২২। ২০২২-০১-২৬ তারিখে মূল থেকে আর্কাইভ করা। সংগ্রহের তারিখ ২০২২-০১-২৬।  "CHOUDHURANI FATEHIA FAZIL MADRASAH"। 127730.ebmeb.gov.bd। সংগ্রহের তারিখ ২০২২-০১-২৬।
চুয়াডাঙ্গা সাঁতার প্রশিক্ষণ কেন্দ্র সুইমিংপুল

চুয়াডাঙ্গা সাঁতার প্রশিক্ষণ কেন্দ্র ২০১৬ সালে সক্রিয় হওয়া, বাংলাদেশের শিশু-কিশোরদের সাঁতার প্রশিক্ষণ ও ক্রীড়া আয়োজনস্থল। এক সুইমিংপুল বিশিষ্ট কেন্দ্রটির অবস্থান চুয়াডাঙ্গা জেলার পুরাতন স্টেডিয়ামের সাথে। এটি চুয়াডাঙ্গা সদর উপজেলা প্রশাসনের উদ্যোগে নির্মিত ও নিয়ন্ত্রিত একটি স্বায়ত্ত্বশাষিত সুইমিংপুল। পেশাদার সাঁতারুদের অনুশীলন ও সাধারণ প্রশিক্ষণ ছাড়াও সুইমিংপুলটি বয়সভিত্তিক প্রতিযোগিতা আয়োজনের জন্য ব্যবহৃত হয়। ২০১৬ সালের আগস্টে চুয়াডাঙ্গা উপজেলা প্রশাসন, সরকারী অনুদান ও গণঅর্থায়নের মাধ্যমে চুয়াডাঙ্গা পুরাতন স্টেডিয়ামের হায়দার আলী প্যাভিলিয়নের পাশে মোহামেডান স্পোর্টিং ক্লাবের পরিত্যক্ত জায়গায় সুইমিংপুলটির নির্মাণ কাজ শুরু হয়। প্রকল্পটি নির্মাণে প্রায় ৩০ লাখ টাকা ব্যয় হয়। একই বছরের ২৫ সেপ্টেম্বর সুইমিংপুলটি সক্রীয় ব্যবহারের জন্য উদ্বোধন ও উম্মুক্ত করা হয়। এটি খোলা আকাশের নিচে উম্মুক্ত সুইমিংপুল। আয়তনে কম হলেও আদর্শ সুইমিংপুলের আদলে তৈরি। এটির দৈর্ঘ্য ১৩০ ফুট, প্রস্ত ২৫ ফুট এবং গভীরতা ৫ ফুট। "সাঁতার শিখে আত্মবিশ্বাসী শিশু-কিশোরেরা"। প্রথম আলো। ২০১৭-০১-১৮। ২০২২-০১-২৬ তারিখে মূল থেকে আর্কাইভ করা। সংগ্রহের তারিখ ২০২২-০১-২৬।  "সাঁতার শেখার গুরুত্ব দিতে অভিভাবকদের প্রতি আহ্বান"। দৈনিক মাথাভাঙ্গা। ২০১৮-০৩-৩০। ২০২২-০১-২৬ তারিখে মূল থেকে আর্কাইভ করা। সংগ্রহের তারিখ ২০২২-০১-২৬।  "চুয়াডাঙ্গা সাঁতার প্রশিক্ষণ কেন্দ্রের এ মাসেই উদ্বোধন"। দৈনিক সময়ের সমীকরণ। ২০১৬-০৮-০৮। ২০২২-০১-২৬ তারিখে মূল থেকে আর্কাইভ করা। সংগ্রহের তারিখ ২০২২-০১-২৬।  "৬ মাস ধরে বিভিন্ন সমস্যার কারণে চুয়াডাঙ্গার শিশু-কিশোর সাঁতার প্রশিক্ষণ কেন্দ্রটির কার্যক্রম বন্ধ"। এসএ টিভি। ২০১৯-০৪-২০। সংগ্রহের তারিখ ২০১৯-০৬-২৫। [স্থায়ীভাবে অকার্যকর সংযোগ] "চুয়াডাঙ্গায় সাঁতার প্রশিক্ষণ কেন্দ্রের উদ্বোধন"। ঢাকা টাইমস। ২০১৯-০৬-২৭ তারিখে মূল থেকে আর্কাইভ করা। সংগ্রহের তারিখ ২০১৯-০৬-২৭।  "চুয়াডাঙ্গায় সাঁতার প্রশিক্ষণ কেন্দ্রের উদ্বোধন"। বাংলানিউজটোয়েন্টিফোর.কম। ২০১৬-০৯-২৫। ২০২২-০১-২৬ তারিখে মূল থেকে আর্কাইভ করা। সংগ্রহের তারিখ ২০২২-০১-২৬।  প্রবেশদ্বার:  বাংলাদেশ
সোয়াবি তেহসিল

সোয়াবি হল একটি তেহসিল যা পাকিস্তানের খাইবার পাখতুনখোয়ার, সোয়াবি জেলায় অবস্থিত। সোয়াবি প্রশাসনিকভাবে ঊনত্রিশটি ইউনিয়ন পরিষদে বিভক্ত, যথা: আদিনা, আসোতা, বাছাই, বাম খেল, বাতাকারা, চক নোদা, ডাগাই, গাবাসনি, গান্দাফ, গনি ছাত্রা, গার মুনারা, ইসমাইলা বোকো-জান্ডা, কাবগান্ত, কালাবাত, কালু খান, কারনাল শের কিলি, কথা, মাইনি, মানিরি বালা, মানিরি পায়ান, মারঘুজ, নারাঞ্জি, পাবেনি, পাঞ্জ পীর, পারমোলি, সেলিম খান, শাহমানসুর, শেখ জানা, শেওয়া, সোয়াবি, সোয়াবি মানেরি, তারাকাই, থান্ড কোহি, তোপি, তুরলান্দি, জাইদা, জারোবি। "DISTRICT AND TEHSIL LEVEL POPULATION SUMMARY WITH REGION BREAKUP: KHYBER PAKHTUNKHWA" (পিডিএফ)। Pakistan Bureau of Statistics। ২০১৮-০১-০৩। ২০১৮-০৪-২৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৮-০৪-২৩।  Tehsils & Unions in the District of Swabi - Government of Pakistan ওয়েব্যাক মেশিনে আর্কাইভকৃত ২০১২-০২-০৯ তারিখে
আরটিএম আল-কবির টেকনিক্যাল ইউনিভার্সিটি

আরটিএম আল-কবির টেকনিক্যাল ইউনিভার্সিটি (আরটিএম আল-কবির কারিগরি বিশ্ববিদ্যালয়) বাংলাদেশের একটি বেসরকারি বিশ্ববিদ্যালয়। এটি সিলেটে অবস্থিত দেশের প্রথম বেসরকারি কারিগরি বিশ্ববিদ্যালয়। রূপালী ব্যাংকের সাবেক চেয়ারম্যান এবং গবেষণা প্রতিষ্ঠান ‘রিচার্স ট্রেনিং অ্যান্ড ম্যানেজমেন্ট’ এর প্রতিষ্ঠাতা ও বেসরকারি স্বেচ্ছাসেবী সংস্থা সীমান্তিকের প্রধান পৃষ্ঠপোষক, মুক্তিযোদ্ধা আহমদ আল কবিরের উদ্যোগে ২০২০ সালে সিলেটে আরটিএম আল-কবির টেকনিক্যাল ইউনিভার্সিটি প্রতিষ্ঠিত হয়। নিম্নোক্ত ব্যক্তিবর্গ আরটিএম আল-কবির টেকনিক্যাল ইউনিভার্সিটির উপাচার্য হিসেবে দায়িত্ব পালন করেন: মোহাম্মদ নাজমুল হক (২০২১ - ২০২২) আবু নাসের জাফর উল্লাহ (২০২৩ - বর্তমান) আরটিএম আল-কবির টেকনিক্যাল ইউনিভার্সিটি-তে বাংলাদেশ বিশ্ববিদ্যালয় মঞ্জুরী কমিশন অনুমোদিত নিম্নোক্ত বিষয়সমূহে পাঠদান করা হয়: বিবিএ এমবিএ ইংরেজি এমপিএইচ ইইই সিএসই সরকারি বিশ্ববিদ্যালয় বেসরকারি বিশ্ববিদ্যালয় "দেশের প্রথম বেসরকারি কারিগরি বিশ্ববিদ্যালয় সিলেটে"। যুগান্তর। ১১ সেপ্টেম্বর ২০২০। সংগ্রহের তারিখ ২৬ জানুয়ারি ২০২২।  "আরেকটি বেসরকারি বিশ্ববিদ্যালয় অনুমোদন"। বাংলানিউজটোয়েন্টিফোর.কম। ১০ সেপ্টেম্বর ২০২০। সংগ্রহের তারিখ ২৬ জানুয়ারি ২০২২।  "বেসরকারি উদ্যোগে দেশে প্রথম কারিগরি বিশ্ববিদ্যালয় হচ্ছে সিলেটে"। জাগোনিউজ২৪.কম। ১০ সেপ্টেম্বর ২০২০। সংগ্রহের তারিখ ২৬ জানুয়ারি ২০২২।  "আরটিএম আল কবির ইউনিভার্সিটির ভিসি হলেন ডক্টর নাজমুল"। দৈনিক আলোকিত বাংলাদেশ। ৪ এপ্রিল ২০২১। সংগ্রহের তারিখ ২৬ জানুয়ারি ২০২২।  "আরটিএম-আল কবির টেকনিক্যাল ইউনিভার্সিটির নতুন ভিসি অধ্যাপক আবু নাসের"। দ্য ডেইলি ক্যাম্পাস। ৪ জানুয়ারি ২০২৩। সংগ্রহের তারিখ ২১ ফেব্রুয়ারি ২০২৩।  "R.T.M Al-Kabir Technical University" [আরটিএম আল-কবির টেকনিক্যাল ইউনিভার্সিটি]। বাংলাদেশ বিশ্ববিদ্যালয় মঞ্জুরী কমিশন (ইংরেজি ভাষায়)। সংগ্রহের তারিখ ২৬ জানুয়ারি ২০২২।  বাংলাদেশ বিশ্ববিদ্যালয় মঞ্জুরী কমিশনের ওয়েবসাইট
সাদিকুর রহমান চৌধুরী

সাদিকুর রহমান চৌধুরী বাংলাদেশ সেনাবাহিনীর অবসরপ্রাপ্ত মেজর জেনারেল। তিনি বাংলাদেশ রাইফেলসের মহাপরিচালক হিসেবে ১ জুলাই ১৯৮৮ থেকে ২৩ সেপ্টেম্বর ১৯৯০ পর্যন্ত দায়িত্ব পালন করেন। তিনি মৃত্যু বরণ করেছেন। সাদিকুর রহমান চৌধুরী ১৯৬১ সালে জিয়াউর রহমানের অধীনে একই রেজিমেন্টে কর্মরত ছিলেন। ১৯৭৬ সালে ৯৩ সাঁজোয়া ব্রিগেড কমান্ডার হিসেবে ২২ বেঙ্গল রেজিমেন্টের বিদ্রোহ দমনে ব্যর্থ হলে তাকে বরখাস্তের সুপারিশকরা হয়। জিয়া তার চাকরি বহাল রাখেন। ৩০ আগস্ট ১৯৭৮ থেকে ২৬ মার্চ ১৯৮২ পর্যন্ত রাষ্ট্রপতির মিলিটারি সেক্রেটারির দায়িত্বে ছিলেন তিনি। ছিলেন বাংলাদেশ সেনাবাহিনীর প্রিন্সিপাল স্টাফ অফিসার। বাংলাদেশ রাইফেলসের মহাপরিচালক হিসেবে ১ জুলাই ১৯৮৮ থেকে ২৩ সেপ্টেম্বর ১৯৯০ পর্যন্ত দায়িত্ব পালন করেন তিনি। ন্যাশনাল স্পোর্টস কাউন্সিলের চেয়ারম্যানও ছিলেন তিনি। আইনজীবী ও রাজনীতিবিদ এবং বাংলাদেশের সাবেক প্রধানমন্ত্রী মওদুদ আহমেদের Democracy and the Challenge of Development বইয়ে উল্লেখ রয়েছে জিয়া হত্যাকাণ্ডের পর সাদিকুর জোরপূর্বক আব্দুস সাত্তারকে পদত্যাগে বাধ্য করেন এবং এরশাদ ক্ষমতা গ্রহণ করেন। বিনিময়ে এরশাদের তাকে অনেক সুযোগ সুবিধা দেন। সাদিকুর রহমান চৌধুরী স্পোর্টস কাউন্সিলের চেয়ারম্যান থাকাকালে তার বিরুদ্ধে ব্যাপক দুর্নীতির অভিযোগ ওঠে। দুর্নীতি, অসদাচরণ, সেনা কর্মকর্তাদের কাছ থেকে বিভিন্ন বাহানায় অর্থ গ্রহণ এবং যুক্তরাজ্যের ব্যক্তিগত সফরকে দাপ্তরিক সফর দাবি করে অর্থ গ্রহণ সহ নানা অনিয়মের অভিযোগে বগুড়ার জিওসি থাকাকালে ১১ সেপ্টেম্বর ১৯৯৪ সালে তাকে বাধ্যতামূলক অবসরে পাঠানো হয়। Unb, Dhaka (২০০৮-১১-০৫)। "Maj Gen Sadiqur passes away"। The Daily Star (ইংরেজি ভাষায়)। সংগ্রহের তারিখ ২০২৩-০৫-১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Border Guard Bangladesh"। www.bgb.gov.bd। ২০১৬-১১-২৬ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০২২।  "সৈনিক জীবন: গৌরবের একাত্তর রক্তাক্ত পচাত্তর"। সংগ্রামের নোটবুক। ২০২১-০৪-২০। সংগ্রহের তারিখ ২০২২-০১-২৬।  মওদুদ আহমেদ। Democracy and the Challenge of Development: A Study of Politics and Military Interventions in Bangladesh (ইংরেজি ভাষায়)। বাংলাদেশ: দি ইউনিভার্সিটি প্রেস লিমিটেড (ইউ পি এল)। পৃষ্ঠা ৩৯৪। আইএসবিএন 984051282X। Archived from the original on ২৬ জানুয়ারি ২০২২। সংগ্রহের তারিখ ২৬ জানুয়ারি ২০২২। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "এক ডজন শীর্ষ সাইবার সন্ত্রাসীর ভয়ংকর"। বাংলানিউজটোয়েন্টিফোর.কম। ৪ অক্টোবর ২০২১। সংগ্রহের তারিখ ২৬ জানুয়ারি ২০২২।
ভায়ারহাট পিয়ারিয়া ফাযিল মাদ্রাসা

ভায়ারহাট পিয়ারিয়া ফাযিল মাদ্রাসা রংপুর বিভাগের রংপুর জেলার কাউনিয়া উপজেলার টেপামধুপুর ইউনিয়নের একটি ফাযিল মাদ্রাসা। মাদরাসাটি ১৯৫৭ সালে চর মবদিলা নামক স্থানে পিয়ার উদ্দিন প্রথমে নিজস্ব জমিতে স্থাপন করেন। পরে মাদ্রাসার প্রতিষ্ঠাতা সুপার মাদ্রাসার নাম পিয়ার উদ্দিনের নামে পিয়ারিয়া করেন। মাদ্রাসাটি ১৯৬৩ সালে দাখিল, ১৯৬৬ সালে আলিম এবং ১৯৬৯ সালে ফাযিল খোলার অনুমতি পায়। মাদ্রাসাটি ফাযিল পর্যন্ত এমপিওভুক্ত। বর্তমান মাদরাসাটির প্রায় ১.০০ একর জমির উপর স্থাপিত। মাদরাসার অনেক জমি এখনও তিস্তা নদীর চরে। মাদরাসাটিতে ৩টি ভবন আছে- প্রশাসনিক ভবন-১টি। একাডেমিক ভবন-২টি। একটি তিনতলা বিশিষ্ট বিজ্ঞানাগার-১টি কম্পিউটার ল্যাব-১টি পাঠাগার- ১টি ছাত্রের জন্য সাদা পায়জামা, পাঞ্জাবি, টুপি ও জুতা এবং মেয়েদের কালো বোরখা ও সাদা ওড়না। আইডি কার্ড সঙ্গে থাকা বাধ্যতামূলক। মাদাসার অনেক ছাত্র-ছাত্রী স্থানীয় পর্যায়ে রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়েছে। প্রতিবছর মাদরাসাটি বোর্ড ও বিশ্ববিদ্যালয়ের পরীক্ষায় কৃতিত্বের স্বাক্ষর রাখে। ২০২০ সালে জেডেসিতে ১০০%, দাখিলে প্রায় ৬১% এবং আলিমে ১০০% পাশ করে। Hossain, Kaif। "List Of All Fazil Madrasa In Bangladesh- বাংলাদেশের সকল ফাযিল মাদ্রাসার তালিকা - EduportalBD | Blog" (ইংরেজি ভাষায়)। সংগ্রহের তারিখ ২০২২-০১-২৬।  ফাযিল মাদ্রাসা, ভায়ারহাট পিয়ারিয়া (২৬ জানুয়ারি ২০২২)। "কাউনিয়া উপজেলার শিক্ষাপ্রতিষ্ঠান"। কাউনিয়া উপজেলার ওয়েবসাইট। ২৬ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২৬ জানুয়ারি ২০২২।  "BHAIYARHAT PIYARIA FAZIL MADRASAH"। 127343.ebmeb.gov.bd। সংগ্রহের তারিখ ২০২২-০১-২৬।  "BHAIYARHAT PIYARIA FAZIL MADRASAH"। 127343.ebmeb.gov.bd। সংগ্রহের তারিখ ২০২২-০১-২৬।
ব্রাহ্মণবাড়িয়া বিশ্ববিদ্যালয়

ইউনিভার্সিটি অব ব্রাহ্মণবাড়িয়া (ব্রাহ্মণবাড়িয়া বিশ্ববিদ্যালয়) বাংলাদেশের একটি স্বনামধন্য বেসরকারি বিশ্ববিদ্যালয়। এর অগ্রযাত্রা ২০২০ সাল থেকে। বাংলাদেশের শিক্ষা মন্ত্রণালয় কর্তৃক ৬ মার্চ ২০১৯ এবং বাংলাদেশ বিশ্ববিদ্যালয় মঞ্জুরী কমিশন কর্তৃক ১০ জুন ২০১৯ সালে বিশ্ববিদ্যালয়টি অনুমোদন প্রাপ্ত হয়। এটি ব্রাহ্মণবাড়িয়া জেলায় অবস্থিত জেলার প্রথম বিশ্ববিদ্যালয়। উন্নত জাতির দর্পণ হল শিক্ষা প্রতিষ্ঠান। সমৃদ্ধ ও উন্নত আগামী গড়তে বর্তমানে শুধু শিক্ষা প্রতিষ্ঠান গড়ে তোলা নয় বরং এর মানোন্নয়ন এবং আধুনিকায়নও অনেক গুরুত্বপূর্ণ হয়ে দাঁড়িয়েছে আর সেই লক্ষ্যকে সামনে রেখে ব্রাহ্মণবাড়িয়া-৩ (সদর ও বিজয়নগর) আসনের সংসদ সদস্য, বিশিষ্ট শিক্ষানুরাগী, যুদ্ধাহত বীর মুক্তিযুদ্ধা জনাব র আ ম উবায়দুল মোকতাদির চৌধুরী এমপি এবং তাঁর সহধর্মিনী মাধ্যমিক ও উচ্চ শিক্ষা অধিদপ্তরের সাবেক মহাপরিচালক (গ্রেড-১) প্রফেসর ফাহিমা খাতুন এর যৌথ উদ্যোগে এবং প্রচেষ্টায় শিক্ষা, সংস্কৃতি, শিল্প আর ঐতিহ্যের শহর ব্রাহ্মণবাড়িয়া জেলায় প্রথমবারের মত প্রতিষ্ঠিত হয় ইউনিভার্সিটি অব ব্রাহ্মণবাড়িয়া (ব্রাহ্মণবাড়িয়া বিশ্ববিদ্যালয়)। ব্রাহ্মণবাড়িয়া বিশ্ববিদ্যালয় তার শিক্ষা কার্যক্রম শুরু করে ২০২০ সাল থেকে। "Education for Social Change" প্রতিষ্ঠানটির এই ¯স্লোগানের সাথে "Quality Education" শব্দদ্বয় অঙ্গাঙ্গীভবে জড়িত হয়েছে। তাইত বর্তমানে প্রতিষ্ঠানটি হয়ে উঠেছে শিক্ষার্থীবান্ধব উচ্চশিক্ষার এক আদর্শ প্রতিষ্ঠান। নিম্নোক্ত ব্যক্তিবর্গ ব্রাহ্মণবাড়িয়া বিশ্ববিদ্যালয় এর উপাচার্য হিসেবে দায়িত্ব পালন করেন: প্রফেসর ফাহিমা খাতুন (ভারপ্রাপ্ত) (১ জানুয়ারি ২০২০ - ৩১ অক্টোবর ২০২১) ফারুক আহমেদ উল্লা খান (১ নভেম্বর ২০২১ - ২৮ ফেব্রুয়ারি ২০২৩) প্রফেসর ফাহিমা খাতুন (ভারপ্রাপ্ত) (১ মার্চ ২০২৩ - বর্তমান) বাই সেমিস্টার (ছয় মাসের সেমিস্টার) স্প্রিং সেমিস্টার - (জানুয়ারি - জুন) ফল সেমিস্টার - (জুলাই - ডিসেম্বর) ব্রাহ্মণবাড়িয়া বিশ্ববিদ্যালয়-এ বাংলাদেশ বিশ্ববিদ্যালয় মঞ্জুরী কমিশন অনুমোদিত নিম্নোক্ত বিষয়সমূহে পাঠদান করা হয়: ইংরেজি বিভাগঃ ইংরেজি (অনার্স) ইংরেজি (মাস্টার্স) বিবিএঃ মার্কেটিং ফিন্যান্স এ্যাকাউন্টিং ম্যানেজমেন্ট এমবিএঃ মার্কেটিং ফিন্যান্স এ্যাকাউন্টিং ব্যাংকিং হিউম্যান রিসোর্স ম্যানেজমেন্ট কম্পিউটার বিজ্ঞান ও প্রকৌশল বিভাগঃ সিএসই তড়িৎ, ইলেকট্রনিক ও প্রকৌশল বিভাগঃ ইইই সমাজবিজ্ঞান বিভাগঃ সমাজবিজ্ঞান পিজিডি ইন লাইব্রেরী এন্ড ইনফরমেশন সায়েন্স সরকারি বিশ্ববিদ্যালয় বেসরকারি বিশ্ববিদ্যালয় "ব্রাহ্মণবাড়িয়া বিশ্ববিদ্যালয়ের যাত্রা শুরু হচ্ছে"। মানবজমিন। ২৬ ফেব্রুয়ারি ২০২০। সংগ্রহের তারিখ ২৭ জানুয়ারি ২০২২।  "'ব্রাহ্মণবাড়িয়া বিশ্ববিদ্যালয়'এর অনুমোদন দিয়েছেন প্রধানমন্ত্রী"। ক্যাম্পাসলাইভ২৪.কম। ৬ মার্চ ২০১৯। ২৬ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০২২।  "ব্রাহ্মণবাড়িয়া বিশ্ববিদ্যালয়ের উপাচার্য হলেন ড. ফারুক আহমেদ"। জাগো নিউজ। ২৩ অক্টোবর ২০২১। সংগ্রহের তারিখ ২৭ জানুয়ারি ২০২২।  "University of Brahmanbaria" [ব্রাহ্মণবাড়িয়া বিশ্ববিদ্যালয়]। বাংলাদেশ বিশ্ববিদ্যালয় মঞ্জুরী কমিশন (ইংরেজি ভাষায়)। সংগ্রহের তারিখ ২৭ জানুয়ারি ২০২২।  বাংলাদেশ বিশ্ববিদ্যালয় মঞ্জুরী কমিশনের ওয়েবসাইট
নাগাল্যান্ডে খ্রিস্টধর্ম

নাগাল্যান্ডের প্রধান ধর্ম হল খ্রিস্টধর্ম ।রাজ্যের জনসংখ্যা ১.৯৮৮ মিলিয়ন, যার মধ্যে ৯০.০২% খ্রিস্টান। ৯৮% এরও বেশি নাগা মানুষ নিজেদের খ্রিস্টান হিসাবে পরিচয় দেয়। ২০০১ সালের আদমশুমারিতে দেকগা যায় নাগাল্যান্ড রাজ্যের খ্রিস্টান জনসংখ্যা ১,৭৯০,৩৫০ জন। যার ফলে মেঘালয় এবং মিজোরাম এর সাথে ভারতের তিনটি খ্রিস্টান-সংখ্যাগরিষ্ঠ রাজ্যের মধ্যে একটি হয়েছে যেখানে খ্রিস্টানরা জনসংখ্যার ৯০%। রাজ্যের শহর ও গ্রামীণ অঞ্চলে গির্জায় উপস্থিতির হার খুব বেশি। কোহিমা, ডিমাপুর এবং মোকোকচুং- এর স্কাইলাইনগুলিতে বিশাল বড়ো বড়ো গির্জা ছিল। রানি গাইদিনলিউ ছিলেন একজন ভারতীয় স্বাধীনতা সংগ্রামী যিনি নাগা জনগণের ঐতিহ্যবাহী অ্যানিমিস্ট ধর্ম হেরাকার পুনরুজ্জীবনের জন্য সংগ্রাম করেছিলেন। Indian Census